CELEX: 32000R2882
Language: ro
Date: 2000-12-27 00:00:00
Title: Regulamentul (CE) nr. 2882/2000 al Comisiei din 27 decembrie 2000 de modificare a Regulamentului (CE) nr. 2331/97 privind condițiile speciale de acordare a restituirilor la export pentru anumite produse din carne de porc

03/Volumul 35
            
            
               RO
            
            
               Jurnalul Ofícial al Uniunii Europene
            
            
               252
            
         32000R2882
   
               L 333/72
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 2882/2000 AL COMISIEI
   
   din 27 decembrie 2000
   de modificare a Regulamentului (CE) nr. 2331/97 privind condițiile speciale de acordare a restituirilor la export pentru anumite produse din carne de porc
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2759/75 al Consiliului din 29 octombrie 1975 privind organizarea comună a pieței în sectorul cărnii de porc (1), astfel cum a fost modificat ultima dată prin Regulamentul (CE) nr. 1365/2000 (2), în special articolul 13 alineatul (12) și articolul 22,
   întrucât:
   
               (1)
            
            
               Regulamentul (CE) nr. 2331/97 (3), al Comisiei, astfel cum a fost modificat ultima dată prin Regulamentul (CE) nr. 739/98 (4), stabilește criteriile de calitate care trebuie îndeplinite pentru a se acorda restituiri la export pentru anumite produse din carne de porc.
            
         
               (2)
            
            
               Regulamentul (CEE) nr. 38846/87 al Comisiei din 17 decembrie 1987 de stabilire a unei nomenclaturi a produselor agricole pentru restituiri la export (5), astfel cum a fost modificat ultima dată prin Regulamentul (CE) nr. 2425/2000 (6), stabilește lista cu produsele din carne de porc pentru care se pot acorda restituiri la export.
            
         
               (3)
            
            
               Codurile produselor prevăzute în lista din anexa I la Regulamentul (CE) nr. 2331/97 trebuie modificate pentru a se ține seama de modificările recente aduse Regulamentului (CEE) nr. 3846/87 și trebuie stabilite criterii superioare de calitate pentru produsele încadrate la codul NC 1601 00 91 care nu conțin carne de pasăre, pentru utilizarea mai eficientă a resurselor existente.
            
         
               (4)
            
            
               Măsurile prevăzute de prezentul regulament sunt în conformitate cu avizul Comitetului pentru gestionarea cărnii de porc,
            
         ADOPTĂ PREZENTUL REGULAMENT:
   Articolul 1
   Pozițiile referitoare la codul NC 1601 00 91 din anexa I la Regulamentul (CE) nr. 2331/97 se înlocuiesc cu cele stabilite în anexa la prezentul regulament.
   Articolul 2
   Prezentul regulament intră în vigoare la data următoare datei publicării în Jurnalul Oficial al Comunităților Europene.
   
   Prezentul regulament se aplică de la 1 ianuarie 2001.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 decembrie 2000.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 282, 1.11.1975, p. 1.
   
      (2)  JO L 156, 29.6.2000, p. 5.
   
      (3)  JO L 323, 26.11.1997, p. 19.
   
      (4)  JO L 102, 2.4.1998, p. 22.
   
      (5)  JO L 366, 24.12.1987, p. 1.
   
      (6)  JO L 279, 1.11.2000, p. 14.
   ANEXĂ
   
               Cod NC
            
            
               Descrierea
            
            
               Codul produsului
            
            
               Condiții
            
         
               1601 00
            
            
               Mezeluri și produse similare, din carne, resturi de carne sau sânge; preparate alimentare din aceste produse:
            
            
                
            
            
                
            
         
                
            
            
               – Altele:
            
            
                
            
            
                
            
         
               1601 00 91
            
            
               – – Mezeluri, uscate sau pentru întins, nepreparate
            
            
                
            
            
                
            
         
                
            
            
               – – Fără carne de pasăre sau resturi de carne
            
            
               1601 00 91 9120
            
            
               
                           (a)
                        
                        
                           conținutul de proteine, în greutate: minimum 16 % din greutatea netă
                        
                     
                           (b)
                        
                        
                           fără adaos de apă din afară
                        
                     
                           (c)
                        
                        
                           sunt interzise alte proteine decât cele animale
                        
                     
         
                
            
            
               – – Altele
            
            
               1601 00 91 9190
            
            
               
                           (a)
                        
                        
                           conținutul de proteine, în greutate: minimum 12 % din greutatea netă
                        
                     
                           (b)
                        
                        
                           fără adaos de apă din afară
                        
                     
                           (c)
                        
                        
                           sunt interzise alte proteine decât cele animale